جیک پال

جیک جوزف پال  امریکی پیشہ ور مُکے باز، انفلوئنسر، اداکار اور باکسنگ پروموشن کمپنی  کے شریک بانی ہیں، جسے انھوں نے اپنے مشیر نکیسا بیداریان کے ساتھ قائم کیا۔ انھوں نے اپنا کیریئر ستمبر 2013ء میں وائن پر ویڈیو پوسٹ کرنے سے شروع کیا جہاں ان کے 53 لاکھ فالوور اور 2 ارب ویوز ہو گئے تھے یہاں تک کہ وہ ایپ بند کر دی گئی۔ مئی 2014ء میں انھوں نے اپنا یوٹیوب چینل  شروع کیا اور فوربس نے انھیں 2010ء اور 2020ء کی دہائیوں کے سب سے زیادہ کمائی کرنے والے یوٹیوب تخلیق کاروں میں شمار کیا۔

بطور اداکار جیک پال کی پہلی فلم  (2016ء) تھی۔ بعد ازاں انھوں نے ڈزنی چینل کی سیریز  (2016ء–2018ء) میں ڈِرک مین کا کردار ادا کیا اور فلموں  (2019ء)،  (2020ء) اور  (2022ء) میں بھی کام کیا۔ وہ متعدد ٹی وی پروگراموں میں مہمان اداکار کے طور پر بھی نمودار ہوئے جن میں  (2016ء)،  (2017ء) اور  (2020ء) شامل ہیں۔

ان کا باکسنگ کیریئر اگست 2018ء میں ایک وائٹ کالر مقابلے سے شروع ہوا جس میں انھوں نے ڈیجی اولاتنجی کو ٹیکنیکل ناک آؤٹ کے ذریعے شکست دی۔ جنوری 2020ء میں انھوں نے AnEsonGib کے خلاف اپنا پہلا پیشہ ورانہ باکسنگ مقابلہ لڑا۔ اس کے بعد انھوں نے سابق باسکٹ بال کھلاڑی نیٹ رابنسن اور سابق ایم ایم اے کھلاڑی بین آسکرن، ٹائرون ووڈلی (دو بار) اور اینڈرسن سِلوا کو شکست دی۔

فروری 2023ء میں جیک پال نے اپنے پہلے فعال پیشہ ور باکسر ٹامی فیوری کے خلاف مقابلے میں اسپِلِٹ ڈیسیژن سے شکست کھائی۔ تاہم بعد میں انھوں نے نیٹ ڈياز، آندرے آگسٹ، رائن بورلینڈ اور مائیک پیری کو شکست دے کر کامیابیوں کا سلسلہ دوبارہ شروع کیا۔ نومبر 2024ء میں مائیک ٹائسن کے خلاف ان کی جیت یونینمَس ڈیسیژن سے ہوئی جو لاس ویگاس سے باہر امریکی تاریخ کا سب سے بڑا باکسنگ مقابلہ ثابت ہوا۔

2021ء میں جیک پال نے موسٹ ویلیوایبل پروموشنز کی بنیاد رکھی اور جیفری وو کے ساتھ مل کر ایک سرمایہ کاری کمپنی اینٹی فنڈ (Anti Fund) بھی قائم کی۔

 ابتدائی زندگی 
جیک 17 جنوری 1997ء کو کلیولینڈ، اوہائیو میں پیدا ہوئے اور ویسٹ لیک، اوہائیو میں اپنے بڑے بھائی لوگن پال کے ساتھ پرورش پائی، جو خود بھی یوٹیوبر اور انٹرنیٹ شخصيت ہیں۔ جیک نے دس سال کی عمر میں ویڈیو بنانا شروع کر دیا تھا۔ ان کے والدین پاملا این اسٹیپ نِک (قبل از شادی نام: میرِڈِتھ) اور جائداد کے ایجنٹ گریگوری ایلن پال ہیں۔ ان کی پرورش ایک چرچ جانے والے مسیحی گھرانے میں ہوئی۔

 حوالہ جات 

زمرہ:آئرش نژاد امریکی شخصیات
زمرہ:اکیسویں صدی کے امریکی مزاح
زمرہ:امریکی بال اداکار
زمرہ:امریکی مرد باکسر
زمرہ:امریکی مرد ٹیلی ویژن اداکار
زمرہ:امریکی مرد فلمی اداکار
زمرہ:امریکی مرد مزاح کار
زمرہ:اوہائیو کے باکسر
زمرہ:بقید حیات شخصیات
زمرہ:جرمن-یہودی نژاد امریکی شخصیات
زمرہ:فرانسیسی نژاد امریکی شخصیات
زمرہ:کلیولینڈ کے مرد اداکار
زمرہ:کلیولینڈ کے موسیقار
زمرہ:کلیولینڈ کے یوٹیوبر
زمرہ:ویسٹلیک، اوہائیو کی شخصیات
زمرہ:ویلش نژاد امریکی شخصیات
زمرہ:1997ء کی پیدائشیں